สัมมนาดี หลังคดีดัง
ไม่ว่าผลคดีประวัติศาสตร์จำนำข้าวจะออกมาอย่างไร  งานสัมมนาประจำไตรมาส 3 อันยิ่งใหญ่ของนสพ.ข่าวหุ้นธุรกิจก็ยังคงเดินหน้าต่อไป ณ หอประชุมศาสตราจารย์สังเวียน อินทรวิชัย ชั้น 7 อาคารบี ตลาดหลักทรัพย์แห่งประเทศไทย (ข้างสถานทูตจีน)
25 ส.ค. 2560

ขี่พายุ ทะลุฟ้า : ชาญชัย สงวนวงค์
ไม่ว่าผลคดีประวัติศาสตร์จำนำข้าวจะออกมาอย่างไร  งานสัมมนาประจำไตรมาส 3 อันยิ่งใหญ่ของนสพ.ข่าวหุ้นธุรกิจก็ยังคงเดินหน้าต่อไป ณ หอประชุมศาสตราจารย์สังเวียน อินทรวิชัย ชั้น 7 อาคารบี ตลาดหลักทรัพย์แห่งประเทศไทย (ข้างสถานทูตจีน)
วันว.เวลาน.หรือก็คือเสาร์ที่ 26 ส.ค. 2560 เวลา 13.00-17.00 น. (ลงทะเบียนเวลา 12.00 น.) หลังวันพิพากษาของศาลฎีกาแผนกคดีอาญาของผู้ดำรงตำแหน่งทางการเมืองสดๆ ร้อนๆ เพียงวันเดียวเท่านั้น
การสัมมนาแบ่งออกเป็น 2 ภาคเหมือนเช่นเดิม คือภาคบริษัทจดทะเบียน และภาคของหลักทรัพย์ เพื่อเฟ้นหุ้นดีและทำความเข้าใจภาวะตลาดได้อย่างถ่องแท้
สาระทั้ง 2 ภาคแน่นเอี้ยดจริงๆ ยิ่งกว่าครั้งคราวใด วิทยากรที่มาให้ความรู้ก็ล้วนแล้วแต่กระดูกเบอร์ใหญ่ประเภทดี-เด่น-ดังทั้งนั้น
ภาคแรกบริษัทจดทะเบียน ใช้ธีมว่า “หุ้นแกร่งขั้นเทพ” พบกับ 3 สุดยอดซีอีโอ ตัวจริงเสียงจริงทั้งนั้น อันประกอบไปด้วยซีอีโอแต่ละท่านดังนี้
ท่านแรก คุณระเฑียร ศรีมงคล ประธานเจ้าหน้าที่บริหารบมจ.บัตรกรุงไทย หรือ KTC มูลค่าตลาด 29,779 ล้านบาท
ท่านต่อมาคุณชัยวัฒน์ โควาวิสารัช ประธานเจ้าหน้าที่บริหารและกรรมการผู้จัดการใหญ่ บมจ.บางจาก คอร์ปอเรชั่น มูลค่าตลาด 51,978 ล้านบาท
ท่านสุดท้ายคือ คุณสมพร ว่องวุฒิพรชัย ประธานเจ้าหน้าที่บริหารและกรรมการผู้จัดการใหญ่ บมจ.ปตท.สำรวจและผลิตปิโตรเลียม มูลค่าตลาดใหญ่บึ้บ 339,434 ล้านบาทขี่พายุ ทะลุฟ้า, ชาญ
สิริมูลค่าตลาดบมจ. 3 แห่งนี้รวม 421,191 ล้านบาทขี่พายุ ทะลุฟ้าชา
ด้านผลประกอบการของ 3 บมจ. ก็ยืนยันเป็นหุ้นแกร่งขั้นเทพสมฉายาที่ตั้งให้จริงๆ โดยผลกำไรครึ่งปี 60 (สิ้นสุด 30 มิ.ย.) KTC 1,519.20 ล้านบาท เทียบครึ่งปีแรกปีก่อน 1,214.87 ล้านบาท กำไรโต 25.05%
BCP ครึ่งปีแรกกำไร 3,076.39 ล้านบาท เทียบงวด 6 เดือนแรกปีก่อน 2,463.61 ล้านบาท กำไรโต 24.87% และ PTTEP นี่สิ โกยกำไร ครึ่งปีแรกล้นหลาม 19,819.76 ล้านบาท เทียบช่วงเดียวกันปีก่อนแค่ 8,285.82 ล้านบาท กำไรโตพรวด 139.20%
ด้านราคาหุ้น ก็กลับกลายเป็นหุ้นผลประกอบการดี แต่ราคายังไม่ขยับมากนัก โดยราคาต้นปี 60 ของ KTC BCP และ PTTEP เริ่มด้วย 138, 33.50 และ 96.25 ตามลำดับ ปัจจุบันราคา 115.50, 37.75 และ 85.50 บาทตามลำดับ
ตรงนี้น่าจะถือเป็นโอกาสเข้าลงทุน “หุ้นเทพ” ที่ราคายังไม่แพงมากนัก
ส่วนรายการสัมมนาภาค “จับเทรนด์หุ้นเด็ดครึ่งหลังปี 60” ก็ระดมเอากูรูชั้นนำมาแนะช่องรวยและจับทิศทางตลาดรวมทั้งปรับกลยุทธ์ลงทุน รับมือกับสถานการณ์หลังคำพิพากษาประวัติศาสตร์ไม่ว่าด้านดีด้านร้าย
คุณกรภัทร วรเชษฐ์ ผู้อำนวยการฝ่ายวิจัยและบริการลงทุน บล.โนมูระ พัฒนสิน คุณสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ และคุณสุกิจ อุดมศิริกุล กรรมการผู้จัดการสายงานวิจัยหลักทรัพย์ บล.เมย์แบงก์ กิมเอ็ง (ประเทศไทย) เป็นกูรูชั้นนำที่คุ้นหน้าคุ้นตากันดีอยู่แล้ว
ดำเนินรายการโดย “น้องเนาว์” เนาวรัตน์ เจริญประพิณ พิธีกรคู่ตลาดทุนไทย ที่จะมาซักถามขุดเจาะประเด็นแหลมคมเติมเต็มความรู้แด่นักลงทุนอยู่แล้ว
พลาดไม่ได้จริงๆ ด้วยประการทั้งปวงเลยนะครับกับรายการสัมมนาดีหลังคดีประวัติศาสตร์คราวนี้